open-index/open-wikipedia-markdown huggingface dataset:
อัตลัสกาตาลา

**อัตลัสกาตาลา** (, ) เป็นแผนที่โลกสมัยกลางที่น่าจะผลิตขึ้นในช่วงปลายคริสต์ทศวรรษ 1370 หรือต้นคริสต์ทศวรรษ 1380 (ส่วนใหญ่มักลงเป็น ค.ศ. 1375) ซึ่งได้รับการกล่าวถึงว่าเป็นแผนที่สำคัญที่สุดที่เขียนเป็นภาษากาตาลาในสมัยกลาง และเป็น "สุดยอดผลงานแผนที่สมัยกลาง"  

แผนที่นี้ผลิตที่สกุลช่างทำแผนที่มาจอร์กา น่าจะวาดโดยอะบราอัม เกร็สกัส ผู้วาดภาพหนังสือชาวยิวที่ได้รับการขนานนามจากคนร่วมสมัยว่าเป็นปรมาจารย์ด้าน *[[Mappa mundi|มัปปามุนดี]]* และเข็มทิศ เมื่อถึง ค.ศ. 1380 แผนที่นี้ได้ตกมาอยู่ในหอสมุดหลวงของฝรั่งเศสในรัชสมัยพระเจ้าชาร์ลที่ 5 และในปัจจุบันได้รับการเก็บรักษาไว้ในหอสมุดแห่งชาติฝรั่งเศส เดิมทีอัตลัสกาตาลาประกอบด้วยแผ่นหนังสัตว์ 6 แผ่นที่พับในแนวตั้ง (แต่ละแผ่นมีขนาดกว้างยาว ) ใช้สีหลายสี ซึ่งรวมถึงสีทองและเงิน ต่อมาได้รับการนำไปประกอบกับด้านหน้าและด้านหลังของแผงไม้ห้าแผ่น โดยมีปลายปิดทำจากหนังซึ่งเป็นฝีมือของซีมง ว็อทร์ เมื่อประมาณ ค.ศ. 1515 และได้รับการซ่อมแซมใน ค.ศ. 1991

## รายละเอียด

## ภาพ

File:El mar Mediterráneo en el Atlas catalán de Cresques Abraham.jpg|สำเนาสมัยใหม่ของแผนที่ส่วนตะวันตก
File:Atles català (full 4, ca000004).jpg||สำเนาสมัยใหม่ของแผนที่ส่วนภูมิภาคเมดิเตอร์เรเนียนตะวันออก
File:Atles català (full 1, ca000003).jpg|แผนที่แผ่นแรกที่ทำซ้ำขึ้น
File:Atles català (full 2, ca000001).jpg|แผนที่แผ่นที่สองที่ทำซ้ำขึ้น
File:Original representation of Abu Bakr ibn Umar al-Lamtuni from the Catalan Atlas of 1375 AD.jpg|บุคคลที่ไม่ปรากฏชื่อ น่าจะเป็นภาพของอะบูบักร์ อิบน์ อุมัร


## อ้างอิง

## อ่านเพิ่ม
*

## แหล่งข้อมูลอื่น

* Bibliothèque nationale de France – L'Atlas Catalan 
* Complete transcription of the Catalan language text, and translation to French (1839): 
*  The Catalan Atlas  [via archive.org]
* www.cresquesproject.net – translation of the works of Riera i Sans and Gabriel Llompart on the Jewish Majorcan Map-makers of the Late Middle Ages 
* , gallica.bnf.fr
กิอั๋น

**กิอั๋น** มีชื่อในภาษาจีนกลางว่า **โก่ว อาน** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* เป็นนายกองใต้บังคับบัญชาของลิเงียมแห่งรัฐจ๊กก๊กในยุคสามก๊ก

กิอั๋นเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
กิอั๋นปรากฏเป็นตัวละครในนวนิยาย*สามก๊ก*ตอนที่ 100 และตอนที่ 101 ตามความในนวนิยาย*สามก๊ก* ระหว่างที่จูกัดเหลียงอัครมหาเสนาบดีแห่งจ๊กก๊กนำทัพรบกับวุยก๊กที่แนวหน้า กิอั๋นซึ่งเป็นผู้ใต้บังคับบัญชาของลิเงียมมีหน้าที่รับผิดชอบในการขนส่งเสบียงสำหรับกองทัพจากเองอั๋น (永安 *หย่งอาน*) ไปยังแนวหน้า กิอั๋นเมาสุราทำให้ขนส่งเสบียงล่าช้าไปถึง 15 วัน จูกัดเหลียงโกรธมากและต้องการจะสั่งประหารชีวิตกิอั๋น เอียวหงีทัดทาน จูกัดเหลียงจึงลดโทษประหารชีวิตของกิอั๋นลงเป็นโทษโบย 80 ครั้ง กิิอั๋นแม้จะได้ละเว้นโทษประหารแต่ยังคงรู้สึกไม่พอใจ แต่หนีไปสวามิภักดิ์ต่อทัพวุยก๊ก สุมาอี้จึงส่งกิอั๋นไปยังนครเซงโต๋ (成都 *เฉิงตู*) เพื่อแพร่ข่าวลือใส่ร้ายจูกัดเหลียง กิอั๋นเข้าพบกลุ่มขันทีในราชสำนักและบอกว่าจูกัดเหลียงวางแผนจะก่อกบฏ กลุ่มขันทีจึงนำความขึ้นทราบทูลเล่าเสี้ยนจักรพรรดิแห่งจ๊กก๊ก เล่าเสี้ยนจึงมีรับสั่งเรียกตัวจูกัดเหลียงกลับมาจากแนวหน้า หลังจากจูกัดเหลียงกลับมาที่เซงโต๋ก็ทราบความจริงที่เกิดขึ้นจึงมีคำสั่งให้จับตัวกิอั๋น แต่กิอั๋นหนีไปเข้าด้วยวุยก๊กแล้ว จูกัดเหลียงจึงสั่งประหารชีวิตขันทีที่นำความเท็จขึ้นกราบทูล

## หมายเหตุ

## อ้างอิง

### บรรณานุกรม
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 100-101.

หมวดหมู่:ตัวละครสมมติในยุคสามก๊ก
ภุช

**ภุช** (อักษรโรมัน: Bhuj, ) เป็นเทศบาลนครและศูนย์กลางการปกครองของอำเภอกัจฉ์ รัฐคุชราต ประเทศอินเดีย ในปี 2011 ประชากรของนครภุชอยู่ที่ 213,514 และข้อมูลจากปี 2003 ระบุจำนวนศาสนิกชนชาวมุสลิมของภุชอยู่ที่ 24% ประชากรส่วนใหญ่ที่อาศัยในสลัมของภุชเป็นชาวมุสลิม ทลิต และชนกลุ่มน้อยอื่น ๆ เช่นในสลัมแห่งหนึ่งสำรวจพบประชากร 80% เป็นชาวมุสลิม

ตามตำนานเล่าว่าแคว้นกัจฉ์นั้นปกครองโดยหัวหน้าเผ่าชาวนาค ครั้นหนึ่ง ราชินีสไง (Sagai) แห่งเศศปัฏฏณะ ผู้สมรสกับกษัตริย์เภริยา กุมาร (Bheria Kumar) ได้ก่อการกำเริบเหนือหัวหน้าเผ่านาค นามว่า ภุชงค์ (Bhujanga) ผู้เป็นหัวหน้าเผ่าคนสุดท้าย หลังสู้รบเสร็จสิ้น เภริยาพ่ายแพ้และราชินีสไงตึงกระโดดลงกองไฟ เขาที่พวกเขาอาศัยอยู่ต่อมาจึงเป็นที่รู้จักในชื่อเขาภุชิยา ส่วนเมืองที่เชิงเขามีชื่อว่า ภุช ส่วนภุชงค์นั้นได้รับการบูชาโดยผู้คนในฐานะนาคที่สำคัญ และมีการสร้างวิหารขึ้นบูชา

ตามประวัติศาสตร์นั้น นครภุช สถาปนาขึ้นโดยเรา หมีร์ (Rao Hamir) ในปี ค.ศ. 1510 และกลายมาเป็นราชธานีของกัจฉ์ โดยเราเขงครจีในปี 1549 มีการวางศิลาฤกษ์ในฐานะราชธานีอย่างเป็นทางการในปีวิกรมสามวัตที่ 1604 มาฆที่ห้า (ราวปลายเดือนมกราคม 1548) หลังจาก 1590 เป็นต้นมา จักรวรรดิโมกุลเรืองอำนาจเหนือภุช และชื่อของนครแปรมาเป็น สุไลมานนคร (Suleiman Nagar) เมืองภุชมีป้อมปราการซึ่งสร้างขึ้นโดยเทวกรัน เสฐ (Devkaran Seth) ในสมัยของเราเทศัลจี (ปี 1718 - 1741)

## อ้างอิง

หมวดหมู่:เมืองในรัฐคุชราต
วัดกำแพงแก้ว

**วัดกำแพงแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะพานไทย อำเภอบางบาล จังหวัดพระนครศรีอยุธยา มีเนื้อที่ตั้งวัด 75 ไร่ ตั้งอยู่ริมคลองบางบาล วัดมักประสบเหตุน้ำท่วมหนักทุกปี ทางวัดจึงได้ทำเขื่อนดินล้อมวัดป้องกันน้ำท่วมและทำเขื่อนปูนป้องกันตลิ่งพัง

วัดกำแพงแก้ว ได้รวมกับวัดแก้ว (ร้าง) มาเข้าด้วยกัน เรียกชื่อว่า "วัดกำแพงแก้ว" เป็นวัดที่มีที่มาแต่สมัยกรุงศรีอยุธยา ตั้งวัดเมื่อประมาณ พ.ศ. 2281 พบหลักฐานเก่าแก่คือใบเสมาทำมาจากศิลาแลง วัดได้รับพระราชทานวิสุงคามสีมาเมื่อ พ.ศ. 2289

โบราณสถานภายในวัดประกอบด้วยเจดีย์ตั้งอยู่หน้าอุโบสถ เป็นเจดีย์แบบฐานย่อไม้สองส่วนยอดเจดีย์เป็นระฆังคว่ำ ปลายยอดทำเป็นยอดปลี มีขนาดฐานสี่เหลี่ยมจัตุรัส กว้าง 12 เมตร สูง 31 เมตร สันนิษฐานว่าเป็นเจดีย์สมัยกรุงศรีอยุธยา เพราะเป็นอิฐเช่นเดียวอิฐในการก่อสร้างสิ่งต่าง ๆ ในสมัยกรุงศรีอยุธยา

## อ้างอิง

กำแพงแก้ว
กิลามุบารัก (ปฏิอาลา)

**กิลามุบารัก** (อักษรโรมัน: Qila Mubarak) เป็นป้อมปราการ สร้างด้วยสถาปัตยกรรมซิกข์ ตั้งอยู่ในปฏิอาลา รัฐปัญจาบ ประเทศอินเดีย

กิลามุบารักสร้างขึ้นแรกเริ่มเป็นป้อมปราการดินเหนียว (Mud fortress) โดยผู้นำสิธูชัต บาบา อะลา สิงห์ ผู้สถาปนาจักรวรรดิปฏิอาลา และสร้างป้อมปราการนี้ขึ้นในปี 1763 ต่อมาได้มีการก่อสร้างป้อมปราการขึ้นใหม่โดยใช้อิฐดินเผา ว่ากันว่าป้อมปราการที่สร้างขึ้นในปี 1763 เป็นการสร้างต่อขยายบนรากฐานเดิมของป้อมปราการจากจักรวรรดิโมกุลที่สร้างขึ้นโดยผู้ครองแคว้นปฏิอาลา ฮุสเซน ข่าน (Hussain Khan) ส่วนภายในของกิลามุบารักที่ชื่อ *กิลาอันดรูน* (*Qila Androon*) สร้างขึ้นโดยมหาราชา อาเมร์ สิงห์ ห้องดังกล่าวประกอบด้วยโถง 13 ห้องซึ่งเขียนเล่าเรื่องราวจากปรัมปราวิทยาฮินดูด้วยศิลปกรรมแบบปฏิอาลา

กิลามุบารักใช้งานเป็นที่พำนักของราชวงศ์ปฏิอาลา ตั้งอยู่บนพื้นที่ขนาด  ในใจกลางเมือง ภายในประกอบด้วย *รันบาส* (*Ran Baas*; เกสต์เฮาส์) และ *โถงดาร์บาร์* หรือ *ดีวันคานา* (*Darbar Hall*; Divan Khana) และห้อง *กีลาอานดรูน* (Qila Androon) ซึ่งประดับด้วยจิตรกรรมฝาผนังแบบปฏิอาลา ภายในของกิลามุบารักยังมีระบบท่อขับถ่ายของเสียอยู่ใต้ดิน โถงดาร์บาร์ในปัจจุบันเปิดเป็นพิพิธภัณฑ์เครื่องยุทธ์และโคมระย้า (Museum of Armoury & Chandelier) ภายในจัดแสดงปืนใหญ่, ดาบ, โล่กับคฑา และสมบัติสำคัญ เช่น มีดสั้นของคุรุโควินทสิงห์ และดาบของนาดีร์ ชาห์

กิลามุบารักมีอายุมากกว่า 300 ปี และเคยถูกบรรยายว่าอยู่ในสภาพที่ทรุดโทรม และมีความเสียหายอย่างหนัก และยังได้รับการขึ้นชื่อโดยกองทุนอนุสรณ์โลกให้เป็นหนึ่งใน 100 "อนุสรณ์เสี่ยงอันตราย" ที่สุดของโลกในรายงานปี 2004 ท้ายที่สุดจึงมีโครงการการบูรณะกิลามุบารักภายใต้กองทุน อินตัช ซึ่งสนับสนุนโดยรัฐบาลรัฐและรัฐบาลกลางอินเดีย และได้รับการดูแลโดยกรมสำรวจโบราณคดีอินเดีย และมีเงินทุนสนับสนุนจากกองทุนอนุสรณ์โลก

## อ้างอิง
บางชัน

**บางชัน** อาจหมายถึง
## เขตการปกครอง
* **[[แขวงบางชัน]]** เขตคลองสามวา กรุงเทพมหานคร
* **ตำบลบางชัน** อำเภอขลุง จังหวัดจันทบุรี

## ศาสนสถาน
* **[[วัดบางชัน]]** อำเภอขลุง จังหวัดจันทบุรี
* **[[วัดราษฎร์ศรัทธาธรรม (เขตคันนายาว)|วัดราษฎร์ศรัทธาธรรม]]** หรือ วัดบางชัน ในพื้นที่เขตคันนายาว กรุงเทพมหานคร

## การคมนาคม
* **คลองบางชัน (เขตตลิ่งชัน)**
* **คลองบางชัน (เขตคันนายาว)**
* **แยกบางชัน** จุดตัดถนนเสรีไทยกับถนนมีนพัฒนา
* **[[สถานีบางชัน]]** ในโครงการรถไฟฟ้ามหานคร สายสีชมพู

## อื่น ๆ
* **นิคมอุตสาหกรรมบางชัน** นิคมอุตสาหกรรมแห่งแรกของไทย
เกาะปรัสมานา

**เกาะปรัสมานา** บ้างเขียน **เกาะบรัศมานา** เป็นเกาะในตำบลปูยู อำเภอเมืองสตูล จังหวัดสตูล ตั้งอยู่ที่ละติจูด 6° 25´.8 เหนือ ลองจิจูด 100° 05´.5 ตะวันออก เกาะมีความกว้าง 300 เมตร ยาว 1 กิโลเมตร มีเนื้อที่ 202,066 ตารางเมตร สูง 97 เมตร อยู่ทางทิศใต้ของเกาะการาฟ ระยะห่าง 2.2 กิโลเมตร 

เกาะปรัสมานาอยู่ในเขตพื้นที่อุทยานแห่งชาติทะเลบัน เป็นเกาะที่ติดกับประเทศมาเลเซียและมีหาดทรายที่สวยงาม เป็นเกาะสัมปทานรังนก ห้ามเข้าพื้นที่ก่อนได้รับอนุญาต เป็นเกาะที่ไม่มีการตั้งถิ่นฐาน

## อ้างอิง

ปรัสมานา
ปรัสมานา
หมวดหมู่:เขตแดนไทย–มาเลเซีย
ไอคอนิก ทาวเวอร์

**ไอคอนิก ทาวเวอร์** (, ) คือตึกระฟ้าระดับซุปเปอร์ทอล ตั้งอยู่ที่เมืองหลวงบริหารแห่งใหม่ (New Administrative Capital) ของประเทศอียิปต์ ตึกแห่งนี้เป็นตึกที่สูงที่สุดในทวีปแอฟริกา ทำลายสถิติหอคอยมัสยิดกลางแห่งแอลเจียร์ (Great Mosque of Algiers Tower) ประเทศแอลจีเรีย ตั้งแต่เดือนสิงหาคม พ.ศ. 2564 ด้วยความสูง 393.8 เมตร (1,292 ฟุต) และมีอาคารสูง 20 กว่าแห่งที่สร้างรายล้อมตึกแห่งนี้ ซึ่งเป็นส่วนหนึ่งของย่านธุรกิจกลาง (CBD) ในเมืองหลวงแห่งใหม่ของอียิปต์ ตัวอาคารมีจำนวน 77 ชั้น โดยใช้เป็นพื้นที่สำนักงานส่วนใหญ่ และมีพื้นที่ใช้สอยโดยรวมมากกว่า 241,000 ตารางเมตร ตัวอาคารจะสร้างแล้วเสร็จในต้นปี พ.ศ. 2567

## สมุดภาพ

File:Iconic_Tower_Maquette.jpg|
File:Iconic_Tower_Egypt(18-6-2023).jpg|


## ดูเพิ่ม
* รายชื่อตึกที่สูงที่สุดในโลก
* เว็บไซต์โครงการไอคอนิก ทาวเวอร์ 

## อ้างอิง

หมวดหมู่:สิ่งก่อสร้างตั้งแต่ พ.ศ. 2564
หมวดหมู่:สิ่งก่อสร้างที่สร้างเสร็จในปี พ.ศ. 2567
หมวดหมู่:ตึกระฟ้าในประเทศอียิปต์
หมวดหมู่:ก่อตั้งในประเทศอียิปต์ในปี พ.ศ. 2567
ไซด์ ซาฮีรุดดิน

ตุน **ไซด์ ซาฮีรุดดิน บิน ไซด์ ฮัซซัน** (; 11 ตุลาคม ค.ศ. 1918 – 20 เมษายน ค.ศ. 2013) เป็นนักการเมืองชาวมาเลเซียที่เคยดำรงตำแหน่งยังดีเปอร์ตูวาแห่งรัฐมะละกาใน ค.ศ. 1975 ถึง 1984 และทูตประจำไอร์แลนด์ใน ค.ศ. 1975 กับสหราชอาณาจักรใน ค.ศ. 1974

## เสียชีวิต
ซาฮีรุดดินเสียชีวิตด้วยภาวะไตล้มเหลวในวันที่ 20 เมษายน ค.ศ. 2013 อายุ 95 ปี โดยฝังศพที่สุสานมุสลิมบูกิตเกียราในกัวลาลัมเปอร์

## อ้างอิง

หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:นักการเมืองในพรรคองค์การมลายูรวมแห่งชาติ
หมวดหมู่:ผู้ว่าราชการรัฐมะละกา
อับดุล มาเล็ก ยูซุฟ

ตุน **อับดุล มาเล็ก บิน ยูซุฟ** (; ค.ศ. 1899 – 6 กรกฎาคม ค.ศ. 1977) เป็นผู้ว่าราชการรัฐมะละกาใน ค.ศ. 1959 ถึง 1971 วันเกิดปีที่ 66 ที่ฉลองในวันที่ 9 สิงหาคม ค.ศ. 1965 ถือเป็นวันหยุดของรัฐมะละกา

## อ้างอิง

หมวดหมู่:ชาวมาเลเซียเชื้อสายมีนังกาเบา
หมวดหมู่:ชาวมาเลเซียเชื้อสายมลายู
หมวดหมู่:มุสลิมเชื้อสายมาเลเซีย
หมวดหมู่:ผู้ว่าราชการรัฐมะละกา
หมวดหมู่:หัวหน้าคณะรัฐมนตรีรัฐเนอเกอรีเซิมบีลัน
ประเทศซามัวในโอลิมปิกฤดูร้อน 2024

**ประเทศซามัว** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 11 ติดต่อกันของประเทศในกีฬาโอลิมปิกฤดูร้อน โดยใช้ชื่อ "ซามัวตะวันตก" ในการแข่งขัน 4 ครั้ง

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## รักบี้ 7 คน

ผลการแข่งขันดังนี้

### ทีมชาย

## อ้างอิง

ซามัว
2024
พิพิธภัณฑ์ตำรวจวิกทอเรีย

**พิพิธภัณฑ์ตำรวจวิกทอเรีย** เป็นพิพิธภัณฑ์บังคับใช้กฎหมายที่ดำเนินการโดยหน่วยบริการทางประวัติศาสตร์ภายในตำรวจวิกทอเรีย พิพิธภัณฑ์ล้ำสมัยแห่งใหม่เปิดให้ประชาชนทั่วไปเข้าชมอีกครั้งเมื่อวันจันทร์ที่ 25 กันยายน ค.ศ. 2023 หลังจากใช้เวลาสร้างและพัฒนานานถึง 3 ปี

คอลเลกชันของพิพิธภัณฑ์ประกอบด้วยโบราณวัตถุและสิ่งประดิษฐ์จากอาชญากรรมและตำรวจมานานกว่า 150 ปีในรัฐวิกทอเรีย รวมถึงหลักฐานทางนิติวิทยาศาสตร์โดยสรุปที่ใช้ในการตัดสินลงโทษจูเลียน ไนต์ ผู้ทำการสังหารหมู่ที่ถนนฮอดเดิล ซากปรักหักพังจากเหตุระเบิดที่ถนนรัสเซลล์ของสำนักงานใหญ่ตำรวจ และหน้ากากแห่งความตายของฆาตกรที่ถูกประหารชีวิตเฟรเดอริก ดีมิง

พิพิธภัณฑ์แห่งนี้ได้ยึดแผ่นรองหลังของชุดเกราะของพรานป่าเน็ด เคลลี จนกระทั่งในปี ค.ศ. 2002 ได้บริจาคชิ้นส่วนดังกล่าวให้กับหอสมุดแห่งรัฐวิกทอเรีย พร้อมกับชิ้นส่วนอื่น ๆ จากพิพิธภัณฑ์เมลเบิร์นและไซแอ็นซ์เวิกส์ เพื่อสร้างชุดเกราะของเคลลีให้สมบูรณ์ นอกจากนี้ นักประวัติศาสตร์เคน โอลดิส ได้ระบุสิ่งของบางชิ้นที่ระบุผิดว่าเป็นของเคลลี แต่จริง ๆ แล้วเป็นของสมาชิกคนอื่น ๆ ในแก๊งของเขา พิพิธภัณฑ์แห่งนี้จัดแสดงชุดเกราะของแก๊งเคลลีที่ใหญ่ที่สุดในออสเตรเลีย รวมถึงชุดเกราะที่แดน เคลลี และสตีฟ ฮาร์ต สมาชิกแก๊ง สวมใส่

## อ้างอิง

## แหล่งข้อมูลอื่น
*เว็บไซต์พิพิธภัณฑ์ตำรวจวิกทอเรีย

หมวดหมู่:พิพิธภัณฑ์ในเมลเบิร์น
พิพิธภัณฑ์กีฬาออสเตรเลีย

**พิพิธภัณฑ์กีฬาออสเตรเลีย** (; เดิมชื่อ **พิพิธภัณฑ์กีฬาแห่งชาติ**; ) เป็นพิพิธภัณฑ์ที่อุทิศให้กับกีฬาของออสเตรเลีย และตั้งอยู่ภายในสนามคริกเก็ตเมลเบิร์น ในเมลเบิร์น ประเทศออสเตรเลีย มีการจัดแสดงนิทรรศการกีฬาต่าง ๆ เช่น คริกเกต ฟุตบอลออสเตรเลีย กีฬาโอลิมปิกฤดูร้อนและฤดูหนาว เทนนิส รักบี้ลีก รักบี้ยูเนียน ฟุตบอล บาสเกตบอล มวยสากล และเนตบอล หอเกียรติยศกีฬาออสเตรเลียตั้งอยู่ภายในพิพิธภัณฑ์ ร่วมกับพิพิธภัณฑ์การแข่งม้าออสเตรเลีย และพิพิธภัณฑ์สโมสรคริกเกตเมลเบิร์น

พิพิธภัณฑ์สโมสรคริกเกตเมลเบิร์นที่อยู่ติดกันมีนิทรรศการที่เกี่ยวข้องกับประวัติศาสตร์ของสโมสรคริกเกตเมลเบิร์น วันที่ 6 ตุลาคม ค.ศ. 2010 พิพิธภัณฑ์การแข่งม้าออสเตรเลียได้ถูกรวมเข้าไปในพิพิธภัณฑ์กีฬาออสเตรเลีย ซึ่งปัจจุบันส่งผลให้มีการแข่งม้าเคียงข้างกีฬาที่โดดเด่นอื่น ๆ ของออสเตรเลีย

พิพิธภัณฑ์นี้เคยมีชื่อว่าพิพิธภัณฑ์กีฬาแห่งชาติ และปิดในเดือนสิงหาคม ค.ศ. 2019 และได้งบประมาณ 17.1 ล้านดอลลาร์สหรัฐฯ ในการพัฒนาขื้นใหม่ (5 ล้านดอลลาร์ได้รับการสนับสนุนจากรัฐบาลของรัฐ) โดยมีกำหนดเปิดให้บริการอีกครั้ง (ด้วยชื่อใหม่) ในเดือนกุมภาพันธ์ ค.ศ. 2020

## หอศิลป์กีฬาและพิพิธภัณฑ์โอลิมปิกแห่งออสเตรเลีย
ก่อนที่พิพิธภัณฑ์กีฬาออสเตรเลียจะเปิดขึ้น หอศิลป์กีฬาและพิพิธภัณฑ์โอลิมปิกแห่งออสเตรเลียเปิดดำเนินการมา 17 ปีก่อนที่จะปิด พิพิธภัณฑ์แห่งนี้ตั้งอยู่ด้านหน้าอัฒจันทร์ของสมาชิกสโมสรคริกเกตเมลเบิร์น ซึ่งเปิดในปี ค.ศ. 1928 ซึ่งถูกรื้อถอนพร้อมกับพิพิธภัณฑ์ พิพิธภัณฑ์เปิดดำเนินการครั้งแรกเมื่อวันที่ 22 พฤศจิกายน ค.ศ. 1986 ก่อนปิดให้บริการในวันที่ 4 ตุลาคม ค.ศ. 2003 ในช่วงสัปดาห์สุดท้ายของการเปิดบริการ พิพิธภัณฑ์แห่งนี้เปิดให้ประชาชนเข้าชมฟรีมากกว่า 35,000 คน พร้อมกับสามารถเข้าชมศาลาสมาชิกสโมสรคริกเกตเมลเบิร์นในอดีตได้

## อ้างอิง

## แหล่ง้อมูลอื่น
* 
* 

กีฬาออสเตรเลีย
ออสเตรเลีย
หมวดหมู่:กีฬาในเมลเบิร์น
กีฬาออสเตรเลีย
หมวดหมู่:ก่อตั้งในประเทศออสเตรเลียในปี พ.ศ. 2551
กองพลทหารรักษาพระองค์และพลร่ม

**กองพลทหารรักษาพระองค์และพลร่ม** () เป็นหน่วยบริหารของกองทัพบกสหราชอาณาจักรที่รับผิดชอบด้านการฝึกแและการบริหารกรมทหารรักษาพระองค์เดินเท้าและกรมพลร่ม กองพลมีหน้าที่รับผิดชอบในการจัดกำลัง 2 กองพันในการปฏิบัติหน้าที่สาธารณะให้กับเขตลอนดอน (รวมไปถึงกองร้อยเพิ่มเติมอีก 5 กองร้อย) แม้ว่าทหารรักษาพระองค์จะเกี่ยวข้องกับพิธีการมากกว่า แต่ก็ยังคงมีสถานะเป็นกองพันทหารราบที่ยังปฏิบัติการรบได้อยู่ ด้วยเหตุนี้เองกองกำลังเหล่านี้จึงทำหน้าที่เช่นเดียวกับทหารราบ

## ประวัติ
ส่วนหนึ่งของการปฏิรูปทหารในอนาคตของกองทัพที่ประกาศโดยรัฐบาลเมื่อเดือนมีนาคม พ.ศ. 2564 จะต้องมีการจัดระเบียบโครงสร้างของทหาราบใหม่ โดยมีวัตถุประสงค์ที่จะนำกรมทหารราบทั้งหมดไปอยู่ภายใต้การบริหารจัดการของกองพลทหารราบ ซึ่งในส่วนนี้ กองพลทหารรักษาพระองค์ซึ่งเป็นกองพลที่รับผิดชอบกรมทหารรักษาพระองค์เดินเท้า จะต้องขยายความรับผิดชอบออกไปรับผิดชอบกรมพลร่มด้วย ซึ่งเคยเป็นกรมที่อยู่อย่างอิสระมาก่อน กองพลใหม่มีชื่อว่า กองพลทหารรักษาพระองค์และพลร่ม จัดตั้งขึ้นมาเมื่อวันที่ 30 กันยายน พ.ศ. 2565

## หน่วยปัจจุบัน
กองพลที่ยังเหลืออยู่ในโครงสร้างตามแผนปฏิรูปประกอบไปด้วยกองพันทหารราบทั้งหมด 10 กองพัน โดยในจำนวนนี้ 8 กองพันเป็นส่วนหนึ่งของกองประจำการ ในขณะที่อีก 2 กองพันส่วนหนึ่งเป็นส่วนหนึ่งของกองหนุนกองทัพบก นอกจากนี้ ยังมีกองร้อยเพิ่มเติมอีก 5 กองร้อยซึ่งเป็นส่วนหนึ่งของกรมทหาร ซึ่งมีภารกิจหลักคือการปฏิบัติหน้าที่สาธารณะ

* กองพันที่ 1 เกรนาเดียการ์ด
** กองร้อยไนเมเคิน เกรนาเดียการ์ด
* กองพันที่ 1 โคลด์สตรีมการ์ด
** กองร้อยที่ 7 โคลด์สตรีมการ์ด
* กองพันที่ 1 สกอตส์การ์ด
** กองร้อยเอฟ สกอตส์การ์ด
* กองพันที่ 1 ไอริชการ์ด
** กองร้อยที่ 9 ไอริชการ์ด
** กองร้อยที่ 12 ไอริชการ์ด
* กองพันที่ 1 เวลช์การ์ด
* กองพันที่ 1 กรมพลร่ม
* กองพันที่ 2 กรมพลร่ม
* กองพันที่ 3 กรมพลร่ม
* กองพันที่ 1 หน่วยจู่โจม
* กองพันที่ 1 ลอนดอนการ์ด
* กองพันที่ 4 กรมพลร่ม

ส่วนประกอบอีกข้อหนึ่งของนโยบายทหารในอนาคต คือการก่อตั้งหน่วยใหม่ คือ หน่วยจู่โจม ซึ่งเป็นส่วนหนึ่งในการก่อตั้งตามนโยบายนี้ มีการประกาศว่าแต่ละกองพันจาก 4 กองพันจะได้รับมอบหมายให้เป็นหนึ่งในกองพลทหารราบ โดยทำให้เห็นว่ากองพันที่ 1 (จากเดิมคือกองพันที่ 1 ทหารราบชายแดนสกอตแลนด์ กรมทหารราบแห่งสกอตแลนด์) ได้รับมอบหมายให้มาสังกัดกองพลทหารรักษาพระองค์และพลร่ม

หนึ่งในหมวดของกองพันที่ 3 กรมพลร่ม ควบคุมดูแลโดยทหารที่ถูกดึงมาจากทหารรักษาพระองค์เดินเท้าหรือกรมทหารม้ารักษาพระองค์

### วงดุริยางค์ทหาร
กรมทหารแต่ละกรมที่เป็นส่วนหนึ่งของกองพลทหารรักษาพระองค์และพลร่มมีกรมดุริยางค์ โดยกรมทหารเหล่านี้อยู่ภายใต้การควบคุมของเหล่าดุริยางค์ทหารบก แต่ก็มาจากทหารในกรมทหารแต่ละหน่วยในกองพล

* วงดุริยางค์ทหารเกรนาเดียการ์ด
* วงดุริยางค์ทหารโคลด์สตรีมการ์ด
* วงดุริยางค์ทหารสกอตส์การ์ด
* วงดุริยางค์ทหารไอริชการ์ด
* วงดุริยางค์ทหารเวลช์การ์ด
* วงดุริยางค์ทหารกรมพลร่ม

## หมายเหตุ

## อ้างอิง

หมวดหมู่:กองพลทหารราบแห่งสหราชอาณาจักร
ฟูนาฮาชิ

**ฟูนาฮาชิ** () เป็นหมู่บ้านที่ตั้งอยู่ในอำเภอนากานีกาวะ จังหวัดโทยามะ ประเทศญี่ปุ่น  หมู่บ้านนี้มีจำนวนประชากรประมาณ 3,197 คน และมีความหนาแน่นของประชากร  มีขนาดพื้นที่ทั้งหมด  นับเป็นเทศบาลที่มีขนาดพื้นที่เล็กที่สุดในประเทศญี่ปุ่น

## ภูมิศาสตร์
ฟูนาฮาชิตั้งอยู่ทางตอนกลางของจังหวัดโทยามะ

### เทศบาลข้างเคียง
* จังหวัดโทยามะ
** นครโทยามะ
** เมืองคามิอิจิ
** เมืองทาเตยามะ

### ภูมิอากาศ
เมืองนี้มีภูมิอากาศแบบอบอุ่นชื้นกึ่งเขตร้อน (เคิพเพิน: *Cfa*) โดยมีลักษณะเป็นฤดูร้อนที่ร้อน และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในฟูนาฮาชิอยู่ที่ 13.9&nbsp;°C ปริมาณน้ำฝนโดยเฉลี่ยต่อปีอยู่ที่ 2,306&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 26.4&nbsp;°C และต่ำสุดในเดือนมกราคมที่ประมาณ 2.6&nbsp;°C

## สถิติประชากร
จากข้อมูลสำมะโนประชากรของญี่ปุ่น ประชากรของฟูนาฮาชิเพิ่มขึ้นกว่าสองเท่าในช่วง 30 ปีที่ผ่านมา

## ประวัติศาสตร์
พื้นที่ที่เป็นฟูนาฮาชิในปัจจุบัน เดิมเป็นส่วนหนึ่งของแคว้นเอ็ตจู หมู่บ้านฟูนาฮาชิได้มีการจัดตั้งขึ้นพร้อมกับการจัดตั้งระบบเทศบาลเมื่อวันที่ 1 เมษายน ค.ศ. 1889 ฟูนาฮาชิเป็นเทศบาลหมู่บ้านเพียงแห่งเดียวที่เหลืออยู่ในจังหวัดโทยามะ หลังจากที่เทศบาลหมู่บ้านแห่งอื่น ๆ ผนวกรวมเข้ากับเทศบาลเมืองและเทศบาลนครต่าง ๆ

## เศรษฐกิจ
เศรษฐกิจที่เป็นหลักสำคัญในท้องถิ่นคือเกษตรกรรม ได้แก่ ข้าว ถั่วแระ และอะคอร์นสควอช (acorn squash) อย่างไรก็ตาม หมู่บ้านนี้ก็เริ่มมีชุมชนที่อยู่อาศัยของผู้ที่ทำงานในนครโทยามะที่อยู่ข้างเคียงมากขึ้นเรื่อย ๆ

## การศึกษา
ฟูนาฮาชิมีโรงเรียนประถมศึกษาสังกัดเทศบาล 1 แห่ง และโรงเรียนมัธยมต้นสังกัดเทศบาล 1 แห่ง ไม่มีโรงเรียนมัธยมปลาย

## การขนส่ง
### รถไฟ
* ทางรถไฟโทยามะชิโฮ สายหลัก
** สถานี: 

### ทางหลวง
* หมู่บ้านนี้ไม่มีทางหลวงแผ่นดินหรือทางด่วนสายใดผ่าน

## อ้างอิง

## แหล่งข้อมูลอื่น
* 
*  


หมวดหมู่:หมู่บ้านในจังหวัดโทยามะ
พิพิธภัณฑ์คูเมจิมะ

**พิพิธภัณฑ์คูเมจิมะ** () เดิมชื่อ **ศูนย์ธรรมชาติและวัฒนธรรมคูเมจิมะ** () เปิดทำการในปี พ.ศ. 2543 ในเมืองคูเมจิมะ  จังหวัดโอกินาวะ ประเทศญี่ปุ่น จัดแสดงนิทรรศการเกี่ยวกับธรรมชาติวิทยาและประวัติศาศตร์วัฒนธรรมของเกาะคูเมะ

## ดูเพิ่ม
* พิพิธภัณฑ์ประจำจังหวัดโอกินาวะ

## อ้างอิง

## แหล่งข้อมูลอื่น
*  พิพิธภัณฑ์คูเมจิมะ

คูเมจิมะ
หมวดหมู่:พิพิธภัณฑ์ที่ก่อตั้งในปี พ.ศ. 2543
หมวดหมู่:ก่อตั้งในประเทศญี่ปุ่นในปี พ.ศ. 2543
ประเทศชาดในโอลิมปิกฤดูร้อน 2024

**ประเทศชาด** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 14 ของประเทศในกีฬาโอลิมปิกฤดูร้อนนับตั้งแต่เปิดตัวในโอลิมปิกฤดูร้อน 1964

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ยิงธนู

ผลการแข่งขันดังนี้

## อ้างอิง

ชาด
2024
เบอร์มิวดาในโอลิมปิกฤดูร้อน 2024

**ประเทศเบอร์มิวดา** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศเปิดตัวอย่างเป็นทางการในโอลิมปิกฤดูร้อน 1936 นักกีฬาชาวเบอร์มิวดาได้ปรากฏตัวในกีฬาโอลิมปิกฤดูร้อนทุกครั้ง แต่ไม่ได้เข้าร่วมโอลิมปิกฤดูร้อน 1980 ที่มอสโก เนื่องจากประเทศสนับสนุนการคว่ำบาตรที่นำโดยสหรัฐฯ

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## เรือใบ

ผลการแข่งขันดังนี้

;รายการชิงเหรียญรางวัล

**M** = การแข่งขันเหรียญรางวัล; EL = ตกรอบ – ไม่ผ่านเข้าสู่การแข่งขันชิงเหรียญรางวัล

## อ้างอิง

หมวดหมู่:ชาติในโอลิมปิกฤดูร้อน 2024
2024
ประเทศโตโกในโอลิมปิกฤดูร้อน 2024

**ประเทศโตโก** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศเปิดตัวครั้งแรกในโอลิมปิกฤดูร้อน 1972 นักกีฬาชาวโตโกได้เข้าร่วมในกีฬาโอลิมปิกฤดูร้อนทุกครั้ง ยกเว้นสองครั้ง ได้แก่ โอลิมปิกฤดูร้อน 1976 ที่มอนทรีออล และ โอลิมปิกฤดูร้อน 1980 ที่มอสโก เนื่องจากการคว่ำบาตรของชาวแอฟริกันและการคว่ำบาตรที่นำโดยสหรัฐตามลำดับ

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## เรือพาย

ผลการแข่งขันดังนี้

คำอธิบายคุณสมบัติ: **FA**=รอบชิงชนะเลิศ A (เหรียญรางวัล); **FB**=รอบชิงชนะเลิศ B (ไม่ใช่เหรียญรางวัล); **FC**=รอบชิงชนะเลิศ C (ไม่ใช่เหรียญรางวัล); **FD**=รอบชิงชนะเลิศ D (ไม่ใช่เหรียญรางวัล); **FE**=Final E (ไม่ใช่เหรียญรางวัล); **FF**=รอบชิงชนะเลิศ F (ไม่ใช่เหรียญรางวัล); **SA/B**=รอบรองชนะเลิศ A/B; **SC/D**'=รอบรองชนะเลิศ C/D; **SE/F**'=รอบรองชนะเลิศ E/F; **QF**'=รอบก่อนรองชนะเลิศ; **R**'=การแก้ตัว

## อ้างอิง

โตโก
2024
ยูกิ 100%

"**ยูกิ 100%**" () เป็นซิงเกิลลำดับที่ 21 ของวงฮิการุ เก็นจิ จำหน่ายในวันที่ 13 พฤษภาคม พ.ศ. 2536 ใช้เป็นเพลงประกอบซีรีส์อนิเมะ *[[นินจารันทาโร่]]* ส่วนเพลงด้านบี "โฮโฮเอมิ โอะ อาซูเกเตะ" ก็ใช้เป็นเพลงแทรกในอนิเมะเรื่องเดียวกัน

เพลงนำมาใช้ซ้ำ 4 ครั้งในฐานะเพลงเปิดของอนิเมะ *นินจารันทาโร่* เพลงต้นฉบับใช้สำหรับฤดูกาลที่ 1 (พ.ศ. 2536–2537) เพลงร้องคัฟเวอร์เองภายใต้ชื่อเก็นจิซูเปอร์ 5 ใช้สำหรับฤดูกาลที่ 2 ถึงฤดูกาลที่ 9 (พ.ศ. 2537–2544) วงดนตรีในสังกัดจอห์นนีส์เอ็นเตอร์เทนเมนต์ร้องคัฟเวอร์เพลงนี้ 3 ครั้ง: Ya-Ya-Yah (ฤดูกาลที่ 10–16, พ.ศ. 2545-2551), Hey! Say! JUMP (ฤดูกาลที่ 17, พ.ศ. 2552) และ NYC (ฤดูกาลที่ 18, พ.ศ. 2553)

## รายชื่อเพลง

## อ้างอิง

หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2553
หมวดหมู่:เพลงอนิเมะ
หมวดหมู่:ซิงเกิลอันดับที่ 1 ออริกอนชาร์ต
หมวดหมู่:นินจารันทาโร่
โซลัส

**โซลัส** (**Solus**) หรือก่อนหน้านี้รู้จักกันในชื่อ **Evolve OS** เป็นการแจกจ่ายลินุกซ์สำหรับสถาปัตยกรรมแบบx86-64 ที่ใช้ลินุกซ์เคอร์เนล และมีตัวเลือก Budgie, กะโนม, MATE หรือเคดีอีพลาสมา เป็นสิ่งแวดล้อมเดสก์ท็อป ตัวจัดการแพ็คเกจของมันที่ชื่อ eopkg นั้นมีฐานมาจากระบบจัดการแพ็คเกจ PiSi จาก Pardus Linux และมีโมเดลการเปิดตัวแบบกึ่งกลิ้ง โดยมีการอัปเดตแพ็คเกจใหม่ลงใน พื้นที่เก็บข้อมูล ที่เสถียรทุกวันศุกร์ ผู้พัฒนาโซลัสระบุว่ามีจุดประสงค์ในการสร้างโซลัสเพื่อนำไปใช้บนคอมพิวเตอร์ส่วนบุคคลโดยเฉพาะ และจะไม่รวมซอฟต์แวร์ที่เป็นประโยชน์เฉพาะในสภาพแวดล้อมขององค์กรหรือเซิร์ฟเวอร์เท่านั้น

## การตอบรับ
โอเอ็มจี! อูบุนตู! ยกย่องโซลัส 3 ว่าเป็นหนึ่งในการแจกจ่ายลินุกซ์ที่ดีที่สุดประจำปี 2560

Jason Evangelho เขียนลงฟอบส์ ในแง่ดีสองสามครั้งเกี่ยวกับการเล่นเกมด้วยโซลัส และเกี่ยวกับการเปิดตัวโซลัส 4.0

## อ้างอิง

หมวดหมู่:การแจกจ่ายลินุกซ์
หมวดหมู่:ซอฟต์แวร์ในปี พ.ศ. 2558
ประเทศเลบานอนในโอลิมปิกฤดูร้อน 2024

**ประเทศเลบานอน** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 19 ของประเทศในโอลิมปิกฤดูร้อน

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ยิงปืน

ผลการแข่งขันดังนี้

## อ้างอิง

เลบานอน
2024
กีฬาสโนว์บอร์ดในโอลิมปิกเยาวชนฤดูหนาว 2024

**กีฬาสโนว์บอร์ดในโอลิมปิกเยาวชนฤดูหนาว 2024** จะจัดขึ้นระหว่างวันที่ 20 กุมภาพันธ์ ถึง 1 กุมภาพันธ์ ค.ศ. 2024 ที่ เวลลี ฮิลลี พาร์ค ฮองซอง ประเทศเกาหลีใต้

## การแข่งขัน
### ตารางสรุปเหรียญรางวัล

## การคัดเลือก
แต่ละประเทศสามารถรับโควต้าต่อเพศได้ผ่านการแข่งขัน FIS Snowboarding Junior World Ski Championships ปี ค.ศ. 2023 นอกจากนี้ NOC ที่เหลือจะได้รับโควต้าผ่านรายชื่อคะแนนของ YOG FIS ณ วันที่ 18 ธันวาคม ค.ศ. 2023

### สรุปผลการคัดเลือก
นี่คือรายการโควต้าชั่วคราว ณ วันที่ 18 ตุลาคม 2023

## อ้างอิง

2024
สโนว์บอร์ด
โชโกกัง

**โชโกกัง** () เป็นพิพิธภัณฑ์ที่เปิดทำการในนครซางะ จังหวัดซางะ ประเทศญี่ปุ่น ในปี ค.ศ. 1927 ก่อตั้งโดย บุตรชายของนาเบชิมะ นาโอชิโระแห่งตระกูลนาเบชิมะ ไดเมียวคนสุดท้ายของเขตซางะในแคว้นฮิเซ็ง  สิ่งสะสมในพิพิธภัณฑ์ประกอบด้วยวัตถุทางประวัติศาสตร์และงานศิลปะที่เกี่ยวข้องกับเขตซางะและตระกูลนาเบชิมะ พิพิธภัณฑ์ปิดทำการในปี ค.ศ. 1945 และเปิดใหม่โดย ในปี ค.ศ. 1998 อาคารของพิพิธภัณฑ์ได้รับการขึ้นทะเบียนเป็นทรัพย์สินทางวัฒนธรรมที่จับต้องได้ตั้งแต่ ค.ศ. 1927 สิ่งสะสมในพิพิธภัณฑ์รวมไปถึงโน้ตเพลงไซบาระที่เก่าแก่ที่สุดที่ยังหลงเหลืออยู่ ซึ่งเป็นสมบัติแห่งชาติญี่ปุ่น

## ดูเพิ่ม

* พิพิธภัณฑ์จังหวัดซางะ

## อ้างอิง

## แหล่งข้อมูลอื่น
*  โชโกกัง
*  ฐานข้อมูลสิ่งสะสม

หมวดหมู่:พิพิธภัณฑ์ในจังหวัดซางะ
หมวดหมู่:พิพิธภัณฑ์ที่ก่อตั้งในปี พ.ศ. 2470
หมวดหมู่:ก่อตั้งในประเทศญี่ปุ่นในปี พ.ศ. 2470
พิพิธภัณฑ์ไดโนเสาร์เมืองมิฟูเนะ

**พิพิธภัณฑ์ไดโนเสาร์เมืองมิฟูเนะ** () เปิดทำการในเมืองมิฟูเนะ จังหวัดคูมาโมโตะ ประเทศญี่ปุ่น ในปี พ.ศ. 2541 พิพิธภัณฑ์รวบรวม อนุรักษ์ วิจัย และจัดแสดงซากดึกดำบรรพ์ของไดโนเสาร์ที่พบในพื้นที่เมืองมิฟูเนะ สิ่งสะสมในพิพิธภัณฑ์มีประมาณ 15,000 ชิ้น รวมไปถึงซากดึกดำบรรพ์ชิ้นแรกของญี่ปุ่นจากไดโนเสาร์กินเนื้อมิฟูเนซอรัส

## ดูเพิ่ม
* พิพิธภัณฑ์ไดโนเสาร์ประจำจังหวัดฟูกูอิ

## อ้างอิง

## แหล่งข้อมูลอื่น
*  พิพิธภัณฑ์ไดโนเสาร์เมืองมิฟูเนะ

ไดโนเสาร์เมืองมิฟูเนะ
ไดโนเสาร์เมืองมิฟูเนะ
มิฟูเนะ
หมวดหมู่:พิพิธภัณฑ์ที่ก่อตั้งในปี พ.ศ. 2541
หมวดหมู่:ก่อตั้งในประเทศญี่ปุ่นในปี พ.ศ. 2541
วิวาห์พาฝัน

**วิวาห์พาฝัน** เป็นภาพยนตร์ไทยแนว มิวสิคัล โรแมนติก คอมเมดี ปี 2514 สร้างโดยละโว้ภาพยนตร์ ภาคต่อของเกาะสวาท หาดสวรรค์ ที่เข้าฉายเมื่อปี 2512 พระเจ้าวรวงศ์เธอ พระองค์เจ้าอนุสรมงคลการ ยังคงพระนิพนธ์เรื่อง ลำดับภาพ ภายใต้พระนาม "อนุสร" เข้าฉายครั้งแรกเมื่อวันที่ 30 เมษายน พ.ศ. 2514 นำแสดงโดย สมบัติ เมทะนี และอรัญญา นามวงศ์ ร่วมด้วยนักแสดงชุดเดิมจากภาคแรก นอกจากนี้หม่อมเจ้าชาตรีเฉลิม ยุคล ยังได้เข้ามามีส่วนช่วยพระบิดาในด้านสเปเชียลเอฟเฟค

## นักแสดง

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2514
หมวดหมู่:ภาพยนตร์ที่กำกับโดย พระเจ้าวรวงศ์เธอ พระองค์เจ้าอนุสรมงคลการ
หมวดหมู่:ภาพยนตร์โดยละโว้ภาพยนตร์
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ตลกไทย
หมวดหมู่:ภาพยนตร์เพลงไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์ภาษาไทยในคริสต์ทศวรรษ 1970
รุล ไดก์สตรา

thumb|right|รุล ไดก์สตรา

***รุล ไดก์สตรา*** () เป็นซีรีส์หนังสือการ์ตูนดัตช์เกี่ยวกับนักฟุตบอลในเรื่องแต่ง ซีรีส์นี้ได้รับการสร้างสรรค์ขึ้นใน ค.ศ. 1975 โดยยัน สเตมัน (ค.ศ. 1933–2018 ผู้ชนะรางวัลสตริปสคัปไปรส์ ค.ศ. 2005 ของเนเธอร์แลนด์) และแอนดรูว์ บรันต์ ซึ่ง 21 เล่มแรกวาดโดยสเตมันและบรรดาผู้สืบทอดของเขา ที่ได้รับการตีพิมพ์ระหว่าง ค.ศ. 1977 ถึง 1995 โดยสำนักพิมพ์ของเนเธอร์แลนด์ที่ชื่อโอเบโรน ซึ่งสเตมันและบรันต์เป็นผู้ให้กำเนิดสิบเล่มแรก

## ภูมิหลัง
รุล ไดก์สตรา เป็นนักฟุตบอลชาวดัตช์ที่ได้รับแรงบันดาลใจจากโยฮัน ไกรฟฟ์ เขาได้เริ่มจากการเป็นนักฟุตบอลร่วมกับสโมสรฟุตบอลท้องถิ่นที่ชื่อ "สโมสรฟุตบอลไลเดรคต์" จากนั้นย้ายไปสังกัด "สโมสรฟุตบอลแฮดเฟิร์ต" ในสหราชอาณาจักร, "สโมสรฟุตบอลอูว์นียง" ในคอร์ซิกา และจากนั้นไปสังกัด "สโมสรฟุตบอลราปิดิตัส" ในประเทศสเปน ก่อนที่จะกลับมาสู่ "สโมสรฟุตบอลไลเดรคต์" โดยเรื่องราวนี้เกี่ยวกับไดก์สตรา และความยากลำบากของเขาในการปรับตัวให้เข้ากับชีวิตในต่างประเทศ, หัวหน้าสโมสรจอมเจ้าเล่ห์, มิตรภาพกับเพื่อนนักฟุตบอล และการชิงแชมป์ฟุตบอล

ครั้นใน ค.ศ. 2017 และ 2018 ได้มีการเปิดตัวอีกสองเล่ม ได้แก่ *เตยส์โฟรนต์* (*แนวหลัง*) และ*ปัมโปลนา* โดยทั้งสองตอนที่ฟื้นคืนชีพนี้ได้รับการตีพิมพ์ต่อเนื่องกันในนิตยสาร*[[แอ็ปโป (คอมิกส์)|แอ็ปโป]]*

## อ้างอิง

หมวดหมู่:ตัวละครชาวดัตช์
หมวดหมู่:ตัวละครชายในหนังสือการ์ตูน
หมวดหมู่:ตัวละครที่เป็นนักฟุตบอล
มิซูกิ สึจิมูระ

**มิซูกิ สึจิมูระ** (; เกิด 29 กุมภาพันธ์  พ.ศ. 2523) เป็นนักเขียนชาวญี่ปุ่นจากนครฟูเอฟูกิ จังหวัดยามานาชิ

สึจิมูระเชี่ยวชาญการเขียนนวนิยายแนวรหัสคดีทั้งสำหรับผู้ใหญ่และสำหรับเด็ก โดยเขียนนวนิยายแนวรหัสคดีตั้งแต่เป็นนักเรียนชั้นมัธยมปลาย และตัดสินใจศึกษาต่อในมหาวิทยาลัยชิบะ เพราะมีชมรมวิจัยเรื่องลึกลับในมหาวิทยาลัย สึจิมูระเปิดตัวในฐานะนักเขียนด้วยผลงานนวนิยายเรื่อง*[[สึเมไต โคชะ โนะ โทกิ วะ โทมารุ]]* ในปี พ.ศ. 2547

สึจิมูระชนะเลิศรางวัลร้านหนังสือญี่ปุ่นในปี พ.ศ. 2561 จากผลงานนวนิยายเรื่อง *[[หมาป่าโดดเดี่ยว ปราสาทเดียวดาย ในกระจก]]* หลังได้รับการคัดเลือกเข้าชิงรางวัลนาโอกิหลายครั้ง ในที่สุดก็ได้รับรางวัลนาโอกิในปี พ.ศ. 2555 จากผลงานเรื่อง *คางิ โนะ ไน ยูเมะ โอะ มิรุ*

สึจิมูระบอกว่าตนเป็นแฟนของเรื่อง*[[โดราเอมอน]]* และได้เขียนบทภาพยนตร์ของภาพยนตร์โดราเอมอน  *[[โดราเอมอนเดอะมูฟวี่: โนบิตะสำรวจดินแดนจันทรา]]* ในปี พ.ศ. 2561 รวมถึงฉบับนวนิยายของภาพยนตร์

## ผลงาน

## อ้างอิง

หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:นักเขียนนวนิยายชาวญี่ปุ่น
ฮาเก็ง อนิเมะ!

***ฮาเก็ง อนิเมะ!*** () เป็นนวนิยายญี่ปุ่นเขียนโดยมิซูกิ สึจิมูระ วาดภาพประกอบโดยแคลมป์ ละครเวทีดัดแปลงแสดงตั้งแต่เดือนตุลาคมถึงพฤศจิกายน พ.ศ. 2562 ภาพยนตร์คนแสดงดัดแปลงมีชื่อภาษาไทยว่า *[[วัยซนคนเมะ!]]* ออกฉายในประเทศญี่ปุ่นในวันที่ 30 พฤษภาคม พ.ศ. 2565 และฉายในประเทศไทยในวันที่ 15 กันยายน พ.ศ. 2565

## เนื้อเรื่อง
*ฮาเก็ง อนิเมะ!* บอกเล่าเรื่องราวของผู้หญิงสามคนที่ทำงานในบทบาทที่แตกต่างกันในอุตสาหกรรมอนิเมะ ได้แก่ โปรดิวเซอร์ ผู้กำกับ และแอนิเมเตอร์ ตลอดเรื่องตัวละครทั้งสามต้องเผชิญความท้าทายที่เกิดขึ้นในสร้างซีรีส์อนิเมะ ขณะที่มุ่งเป้าให้อนิเมะที่สร้างได้เป็น ‘ฮาเก็ง’ ซึ่งเป็นคำเรียกของอนิเมะที่ดีที่สุดในฤดูกาลนั้น ๆ ไม่ว่าจะในด้านยอดขายหรือกระแสความนิยม

## สื่อ
### นวนิยาย
นวนิยายเขียนโดยมิซูกิ สึจิมูระ และวาดภาพประกอบโดยแคลมป์ ตีพิมพ์ครั้งแรกโดยสำนักพิมพ์แมกกาซีนเฮาส์ในวันที่ 22 สิงหาคม พ.ศ. 2557 

นวนิยายภาพแยกชื่อเรื่องว่า  ตีพิมพ์ในวันที่ 3 มีนาคม พ.ศ. 2565

### ละครเวที
ละครเวทีดัดแปลงแสดงที่คูลเจแปนพาร์กโอซากะและคิโนกูนิยะฮอลล์ตั้งแต่เดือนตุลาคมถึงพฤศจิกายน พ.ศ. 2562 เขียนบทและกำกับโดย G2 อำนวยการสร้างโดยโยชิโมโตะ โคเงียว

### ภาพยนตร์คนแสดง

บริษัทโทเอประกาศสร้างภาพยนตร์คนแสดงดัดแปลงจากนวนิยายในเดือนพฤศจิกายน พ.ศ. 2564 พร้อมเผยใบปิดภาพยนตร์ ตัวอย่างภาพยนตร์ และตัวอย่างภาพยนตร์อนิเมะที่ปรากฏในภาพยนตร์ 2 เรื่องคือ *Soundback: Kanade no Ishi* กำกับโดยอาซูมะ ทานิ ออกแบบตัวละครโดยเอซากุ คูโบโนอูจิ และ *Unmei Sensen Liddell-Light* กำกับโดยทากาฮาชิ โอตสึกะ ออกแบบตัวละครโดยทากาฮิโระ คิชิดะ ภาพยนตร์นำแสดงโดย ริโฮะ โยชิโอกะ, โทโมยะ นากามูระ, ทาซูกุ เอโมโตะ และมาจิโกะ โอโนะ ภาพยนตร์ถ่ายทำที่โทเอโตเกียวฟิล์มสตูดิโอ และออกฉายในโรงภาพยนตร์ในวันที่ 20 พฤษภาคม พ.ศ. 2565 ภาพยนตร์ฉายในประเทศไทยในวันที่ 15 กันยายน พ.ศ. 2565 ในชื่อภาษาไทยว่า *[[วัยซนคนเมะ!]]* 

## อ้างอิง

## แหล่งข้อมูลอื่น
*

หมวดหมู่:นิยายญี่ปุ่นที่ตีพิมพ์ในปี พ.ศ. 2557
หมวดหมู่:นิยายญี่ปุ่นที่ตีพิมพ์ในปี พ.ศ. 2565
เมกะลิท

[thumb| โดลเมนที่[เกาะคังฮวา|เกาะคังอซา  เกาหลีใต้ (ประมาณ 300 ปีก่อนคริสตกาล)]]
**เมกะลิท** () คือหินขนาดใหญ่ที่ทำเป็นโครงสร้างหรืออนุสาวรีย์ในยุคก่อนประวัติศาสตร์ มีทั้งแบบก้อนเดี่ยวหรือกองหิน เฉพาะในยุโรปเพียงแห่งเดียวมีมากกว่า 35,000 แห่ง ซึ่งกระจายอยู่อย่างกว้างขวางตั้งแต่สวีเดนไปจนถึงทะเลเมดิเตอร์เรเนียน

คำนี้ใช้ครั้งแรกในปี ค.ศ. 1849 โดยแอลเจอร์นอน เฮอร์เบิร์ต นักโบราณวัตถุชาวอังกฤษ เพื่อกล่าวอ้างถึงสโตนเฮนจ์ คำว่าเมกะลิทมาจากคำภาษากรีกโบราณ "" หมายถึงความยิ่งใหญ่ และ "" หมายถึงหิน เมกะลิทส่วนใหญ่ที่ยังหลงเหลืออยู่สร้างขึ้นระหว่างยุคหินใหม่ไปจนถึงยุคทองแดงและเข้าสู่ยุคสัมฤทธิ์

## อ้างอิง

หมวดหมู่:ยุคหิน
หมวดหมู่:อนุสรณ์และสิ่งปลูกสร้างฝังศพ
ทางด่วนโฮกูริกุ

**ทางด่วนโฮกูริกุ** () หรือชื่อย่อ **โฮกูริกุโด** () เป็นทางด่วนแห่งชาติขนาด 4 ช่องจราจรในประเทศญี่ปุ่น เป็นเจ้าของและบำรุงรักษาโดยบริษัททางด่วนญี่ปุ่นตะวันออกและบริษัททางด่วนญี่ปุ่นกลาง

## ภาพรวม
ทางด่วนโฮกูริกุเปิดให้บริการช่วงแรกเมื่อ ค.ศ. 1972 โดยบริษัท ทางหลวงญี่ปุ่น จำกัด (มหาชน) จากนั้นการก่อสร้างดำเนินไปเป็นระยะ ๆ จนกระทั่งแล้วเสร็จตลอดสายเมื่อ ค.ศ. 1988 เมื่อวันที่ 1 ตุลาคม ค.ศ. 2005 ทางด่วนแห่งชาติทั้งหมดได้รับการโอนกิจการจากของรัฐไปเป็นของเอกชน และทางด่วนโฮกูริกุก็ถูกแบ่งการบริหารจัดการออกเป็นสองส่วนระหว่างบริษัททางด่วนญี่ปุ่นตะวันออกและบริษัททางด่วนญี่ปุ่นกลาง

เส้นทางนี้ให้บริการในภูมิภาคโฮกูริกุ บนชายฝั่งทางตอนกลางของเกาะฮนชู ซึ่งเป็นเกาะที่ใหญ่ที่สุดของญี่ปุ่น ระยะทางส่วนใหญ่ของทางด่วนขนานไปกับทางหลวงแผ่นดินญี่ปุ่นหมายเลข 8 และทางรถไฟสายหลักโฮกูริกุของบริษัทรถไฟญี่ปุ่นตะวันตก

ถึงแม้ว่าเส้นทางจะมีจุดเริ่มต้นในนีงาตะและสิ้นสุดที่ไมบาระ แต่หมายเลขทางออกและการนับกิโลเมตรเริ่มต้นจากไมบาระ

## ลักษณะเส้นทาง
[thumb|left|ภาพเส้นทางในโอยาชิราซุ [Itoigawa, Niigata|นครอิโตอิงาวะ จังหวัดนีงาตะ**ซ้าย**: ทางด่วนโฮกูริกุ**กลาง**:ทางหลวงแผ่นดินหมายเลข 8 และทางรถไฟสายหลักโฮกูริกุของ JR**ขวา**: ทางหลวงจังหวัดนีงาตะหมายเลข 525]]

บริเวณทางแยกต่างระดับสึรูกะ () ฝั่งที่มุ่งหน้าไปทางใต้และฝั่งที่มุ่งหน้าไปทางเหนือจะไขว้สลับกันและแยกห่างออกจากกัน และไขว้กลับมาตามปกติที่บริเวณใกล้กับจุดพักรถซูอิซุ ()

ช่วงระหว่างทางแยกต่างระดับคิโนโมโตะ () กับทางแยกต่างระดับทาเกฟุ () มีอุโมงค์จำนวน 14 แห่ง โดยมี 2 แห่งที่มีความยาวมากกว่า  และช่วงระหว่างทางแยกต่างระดับอาซาฮิ () กับทางแยกต่างระดับโจเอ็ตสึ () มีอุโมงค์จำนวน 26 แห่ง โดยมี 8 แห่งที่มีความยาวมากกว่า 

## อ้างอิง

## แหล่งข้อมูลอื่น

* บริษัททางด่วนญี่ปุ่นตะวันออก
* บริษัททางด่วนญี่ปุ่นกลาง

โฮกูริกุ
หมวดหมู่:ถนนในจังหวัดฟูกูอิ
หมวดหมู่:ถนนในจังหวัดอิชิกาวะ
หมวดหมู่:ถนนในจังหวัดนีงาตะ
หมวดหมู่:ถนนในจังหวัดชิงะ
หมวดหมู่:ถนนในจังหวัดโทยามะ
ฟิล์มอว์

**ฟิล์มอว์** () เป็นเว็บไซต์ที่เกี่ยวกับการภาพยนตร์ของบราซิล โดยเว็บไซต์มีข้อมูลเกี่ยวกับภาพยนตร์, ทีวีโชว์, นักแสดง, ผู้กำกับ, ผู้อำนวยการสร้าง, นักเขียนบท, นักแต่งเพลง, นักตัตต่อเป็นต้น บริษัทก่อตั้งขึ้นโดย ทาอีส เด ลิมา และวันเดอร์สัน นิกินี และเปิดตัวเมื่อวันที่ พ.ศ. 1 เมษายน 2552

## อ้างอิง

## แหล่งข้อมูลอื่น

*  

หมวดหมู่:เว็บไซต์
หมวดหมู่:ภาพยนตร์
หมวดหมู่:ฐานข้อมูลออนไลน์
รักบี้ 7 คนรอบคัดเลือกโอลิมปิกโซนเอเชีย 2023

การแข่งขัน**กีฬารักบี้ 7 คนรอบคัดเลือกโอลิมปิก โซนเอเชีย 2023** เป็นการแข่งขันกีฬารักบี้ 7 คน ที่จะจัดขึ้นที่โอซาก้า ในวันที่ 18–19 พฤศจิกายน พ.ศ. 2566 การแข่งขันนี้เป็นรอบคัดเลือกระดับภูมิภาคของรักบี้ 7 คนในโอลิมปิกฤดูร้อน 2024 ผู้ชนะการแข่งขันจะได้รับการคัดเลือกโดยตรงไปยังโอลิมปิกฤดูร้อน 2024 ในขณะที่รองชนะเลิศและอันดับที่สามจะได้ผ่านเข้าสู่การคัดเลือกโอลิมปิกรอบแก้ตัว

## ทีม
เวลาการแข่งขันทั้งหมดอยู่ในเวลามาตรฐานของญี่ปุ่น (UTC+9)

# 
# 
# 
# 
# 
# 
# 
# 
# 

#

## รอบแบ่งกลุ่ม

### กลุ่มเอ

----

----

### กลุ่มบี

----

----

### กลุ่มซี

----

----

## อ้างอิง

## แหล่งข้อมูลอื่น

รักบี้ 7 คน
2024
ฮอกกี้ชายรอบคัดเลือกโอลิมปิก 2024

การแข่งขันกีฬา**ฮอกกี้ชายรอบคัดเลือกโอลิมปิก 2024** จะเป็นรอบสุดท้ายของรอบคัดเลือกสำหรับกีฬาฮอกกี้ทีมชายในโอลิมปิกฤดูร้อน 2024 โดยจะจัดขึ้นที่เมืองมัสกัต ประเทศโอมานและเมืองบาเลนเซีย ประเทศสเปน ระหว่างวันที่ 13 ถึง 21 มกราคม พ.ศ. 2567

## ทีมที่ผ่านการคัดเลือก

## อ้างอิง

## แหล่งข้อมูลอื่น
*Official website
**Oman website
**Spain website

ฮอกกี้
2024
รักบี้ 7 คนหญิงรอบคัดเลือกโอลิมปิกโซนเอเชีย 2023

การแข่งขัน**กีฬารักบี้ 7 คนหญิงรอบคัดเลือกโอลิมปิก โซนเอเชีย 2023** เป็นการแข่งขันกีฬารักบี้ 7 คนหญิง ที่จะจัดขึ้นที่โอซาก้า ในวันที่ 18–19 พฤศจิกายน พ.ศ. 2566 การแข่งขันนี้เป็นรอบคัดเลือกระดับภูมิภาคของกีฬารักบี้ 7 คนในโอลิมปิกฤดูร้อน 2024 ผู้ชนะการแข่งขันจะได้รับการคัดเลือกโดยตรงไปยังโอลิมปิกฤดูร้อน 2024 ในขณะที่รองชนะเลิศและอันดับที่สามจะได้ผ่านเข้าสู่การคัดเลือกโอลิมปิกรอบแก้ตัว

## ทีม
เวลาการแข่งขันทั้งหมดอยู่ในเวลามาตรฐานของญี่ปุ่น (UTC+9)

# 
# 
# 
# 
# 
# 
# 

#

## รอบแบ่งกลุ่ม

## รอบแบ่งกลุ่ม

### กลุ่มดี

### กลุ่มอี

## อ้างอิง

## แหล่งข้อมูลอื่น

รักบี้ 7 คนหญิง
2024
งุยเป๋ง

**งุยเป๋ง** มีชื่อในภาษาจีนกลางว่า **เว่ย์ ผิง** () เป็นขุนพลของรัฐวุยก๊กในยุคสามก๊กของจีน มีบทบาทในการปราบกบฏที่มณฑลเลียงจิ๋วและต้านการบุกของรัฐจ๊กก๊ก

## ประวัติ
ในปี ค.ศ. 220 จักรพรรดิโจผีแต่งตั้งโจว ฉี (鄒岐) ผู้มีตำแหน่งเป็นเจ้าเมือง (太守 *ไท่โฉ่ว*) ของเมืองฮันเต๋ง (安定 *อานติ้ง*; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) ให้เลื่อนขึ้นเป็นข้าหลวง (刺史 ชื่อฉื่อ) ของมณฑลเลียงจิ๋ว  ชฺวี เหยี่ยน (麴演) ชาวเมืองเสเป๋ง (西平 *ซีผิง*) ร่วมกับหลายเมืองในมณฑลเลียงจิ๋วก่อกบฏต่อต้านโจว ฉี เจ้าเมืองกิมเสีย (金城 *จินเฉิง*) ชื่อซู เจ๋อ (蘇則) จึงนำเฮ็กเจียว งุยเป๋ง และคนอื่น ๆ ไปปราบปรามกบฏในแต่ละเมือง

ในปี ค.ศ. 231 ฤดูใบไม้ผลิ จูกัดเหลียงอัครมหาเสนาบดีแห่งรัฐจ๊กก๊กยกทัพบุกเมืองเทียนซุย (天水 *เทียนฉุ่ย*; อยู่บริเวณนครเทียนฉุ่ย มณฑลกานซู่ในปัจจุบัน) ในอาณาเขตของรัฐวุยก๊ก โดยใช้โคยนต์ในการขนส่งเสบียง จูกัดเหลียงนำกำลังทหารเข้าล้อมขุนพลวุยก๊กเจี่ย ซื่อ (賈嗣) และงุยเป๋งที่เขากิสาน (祁山 *ฉีชาน*; พื้นที่ภูเขาบริเวณอำเภอหลี่ มณฑลกานซู่ในปัจจุบัน) สุมาอี้แม่ทัพวุยก๊กทราบข่าว จึงมอบหมายให้ปีเอียวและไต้เหลงนำทหารชั้นดี 4,000 นายไปรักษาอำเภอเซียงเท้ง (上邽縣 *ช่างกุยเซี่ยน*; ปัจจุบันคือนครเทียนฉุ่ย มณฑลกานซู่) ตัวสุมาอี้นำทหารที่เหลือยกไปทางตะวันตกเพื่อช่วยเหลือเจี่ย ซื่อและงุยเป๋งที่เขากิสาน จูกัดเหลียงเห็นว่าค่ายใหญ่ของทัพวุยก๊กที่เขากิสานยากต่อการโจมตี จึงนำกำลังหลักไปตีอำเภอเซียงเท้งทางตะวันออกเฉียงเหนือของเขากิสาน สุมาอี้จึงนำกองกำลังไปยังเขาเสียวหล่งชาน (小隴山) ทางตะวันออกของอำเภอเซียงเท้ง และตั้งค่ายขึ้นเพื่อเผชิญหน้ากับทัพจ๊กก๊ก ทั้งสองฝ่ายอยู่ในภาวะคุมเชิงกันเป็นเวลาหนึ่งเดือน จูกัดเหลียงไม่ทางเลือกอื่นนอกจากนำทัพไปทางโลเสีย (鹵城 *หลู่เฉิง*) และล่าถอยกลับฮันต๋ง (漢中 *ฮั่นจง*)

สุมาอี้ตัดสินใจนำทัพไล่ตามตีจูกัดเหลียงทันที จูกัดเหลียงเห็นว่าทัพวุยก๊กกำลังไล่ตามมา จึงเข้าไปตั้งมั่นในโลเสีย  สุมาอี้ขึ้นเขาใกล้กับโลเสียแล้วตั้งค่ายขึ้นแต่ไม่ออกรบ จูกัดเหลียงส่งอุยเอี๋ยนไปยั่วยุท้ารบอยู่หน้าค่ายทัพวุยก๊ก เจี่ย ซื่อและงุยเป๋งขอออกไปรบหลายครั้งโดยกล่าวว่า "ท่านกลัวจ๊กเหมือนกลัวเสือ  จะไม่ถูกทั่วแผ่นดินหัวเราะเยาะหรอกหรือ" ในที่สุดสุมาอี้ก็ทนการรบเร้าไม่ได้ จึงส่งเตียวคับไปปิดล้อมทัพจ๊กก๊กทางใต้ ตัวสุมาอี้เองนำกองกำลังเข้าโจมตีทัพหลักของจ๊กก๊กที่โลเสีย การสู้รบดุเดือดดำเนินไปตลอดวัน ทัพวุยก๊กกลายเป็นฝ่ายพ่ายแพ้ เสียทหารไปสามพันกว่านายและเสียอาวุธจำนวนมาก

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของวุยก๊ก
ฮอกกี้หญิงรอบคัดเลือกโอลิมปิก 2024

การแข่งขันกีฬา**ฮอกกี้หญิงรอบคัดเลือกโอลิมปิก 2024** จะเป็นรอบสุดท้ายของรอบคัดเลือกสำหรับกีฬาฮอกกี้ทีมหญิงในโอลิมปิกฤดูร้อน 2024 โดยจะจัดขึ้นที่เมืองรางจี ประเทศอินเดียและเมืองบาเลนเซีย ประเทศสเปน ระหว่างวันที่ 13 ถึง 20 มกราคม พ.ศ. 2567

## ทีมที่ผ่านการคัดเลือก

## อ้างอิง

## แหล่งข้อมูลอื่น
*Official website
**India website
**Spain website

ฮอกกี้
2024
ซูเปอร์จูเนียร์-แอล.เอส.เอส.

**ซูเปอร์จูเนียร์-แอล.เอส.เอส.** () เป็นยูนิตย่อยลำดับที่หกของบอยแบนด์เกาหลีใต้ชื่อ ซูเปอร์จูเนียร์ ก่อตั้งขึ้นในปี ค.ศ. 2022 ประกอบด้วยสมาชิกสามคนของซูเปอร์จูเนียร์ ได้แก่ อีทึก ชินดง และ ซีวอน

## ประวัติ
### ค.ศ. 2022–ปัจจุบัน: การก่อตัวและการเปิดตัว
ในวันที่ 30 พฤศจิกายน และ 1 ธันวาคม ค.ศ. 2022 ทั้ง 3 คนได้จัดงานแฟนมีตติงครั้งแรกในชื่อ Super Junior-L.S.S. Japan FanMeeting ที่ประเทศญี่ปุ่น

## ผลงานเพลง

### อีพี

 
### ซิงเกิล

## อ้างอิง

## แหล่งข้อมูลอื่น

* Super Junior Official website 


หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:กลุ่มดนตรีจากโซล
หมวดหมู่:เอสเอ็มทาวน์
นิยามโอเพนซอร์ส

**นิยามโอเพนซอร์ส** () เป็นเอกสารที่เผยแพร่โดยองค์กรริเริ่มโอเพนซอร์ส () เพื่อพิจารณาว่าใบอนุญาตซอฟต์แวร์สามารถติดตรา "องค์กรริเริ่มโอเพนซอร์สให้การรับรอง" () ได้หรือไม่

## คำนิยาม
โอเพนซอร์สไม่ได้หมายถึงการเข้าถึงรหัสต้นทางเท่านั้น เงื่อนไขการจัดจำหน่ายซอฟต์แวร์โอเพนซอร์สจะต้องเป็นไปตามคำนิยาม 10 ประการต่อไปนี้ คือ

# เงื่อนไขจะต้องไม่จำกัดผู้หนึ่งผู้ใดในการจำหน่ายหรือการจ่ายแจกซอฟต์แวร์ให้เป็นส่วนใดส่วนหนึ่งของซอฟต์แวร์แบบแยกส่วนที่ประกอบด้วยซอฟต์แวร์จากหลากหลายแหล่ง และจะต้องไม่มีข้อกำหนดใด ๆ ที่เกี่ยวกันกับค่าใช้สิทธิหรือค่าสิทธิใด ๆ ในการจำหน่ายซอฟต์แวร์นั้น กล่าวคือให้มีการจ่ายแจกได้อย่างไม่มีการคิดค่าตอบแทน
# โปรแกรมนั้นจะต้องเผยแพร่รหัสต้นทางของมัน (ซอร์สโค้ด) และจำต้องยินยอมให้มีการแจกจ่ายรหัสต้นทางได้เช่นเดียวกันกับโปรแกรมที่อยู่ในรูปของการแปลงเป็นโปรแกรมที่ใช้งานได้แล้ว โดยหากแม้ไม่สามารถนำสินค้านั้นแจกจ่ายได้พร้อมรหัสต้นทาง ก็จำต้องมีสถานที่ในการแจกจ่ายแบบสาธารณะ เพื่อให้สามารถเข้าถึงรหัสต้นทาง ซอร์สโค้ดได้โดยปราศจากค่าใช้จ่ายหรือต้นทุนอื่นใด ทั้งนี้รหัสต้นทางนั้นจะต้องอยู่ในรูปแบบที่นักโปรแกรมสามารถที่จะแก้ไขได้โดยจำต้องปราศจากซึ่งการเขียนรหัสต้นทางในลักษณะที่เป็นการสับสนโดยเจตนา รวมทั้งต้องไม่มีลักษณะของโครงสร้างการทำงานของรหัสต้นทางที่จำต้องมีตัวแปลภาษาเฉพาะ (translator) หรือมีส่วนที่ต้องนำเข้าสู่โปรแกรมในรูปแบบของโปรแกรมที่แปลงสภาพแล้ว (preprocessore)
# เงื่อนไขจะต้องยินยอมให้สามารถทำการพัฒนาต่อยอดได้ ภายใต้เงื่อนไขการจ่ายแจกเช่นเดียวกันกับเงื่อนไขของโปรแกรมฉบับเริ่มต้น
# เงื่อนไขอาจจะวางข้อกำหนดในการจำกัดเผยแพร่รหัสต้นทาง ฉบับที่แก้ไขแล้วได้ต่อเมื่อเงื่อนไขนั้นได้ยินยอมให้มีการแจกจ่ายแพตช์ไฟล์ (patch file) พร้อมรหัสต้นทางเพื่อประโยชน์ในการแก้ไขโปรแกรมนั้นในเวลาทำการสร้างโปรแกรม ทั้งเงื่อนไขจำต้องยินยอมให้มีการแจกจ่ายโปรแกรมนั้นที่ได้รับการแก้ไขรหัสต้นทางได้ แต่เงื่อนไขนั้นอาจจะกำหนดให้โปรแกรมฉบับต่อยอดใช้ชื่อที่แตกต่างหรือใช้รุ่นที่แตกต่างจากโปรแกรมฉบับเริ่มต้นก็ได้
# เงื่อนไขจะต้องไม่จำกัดเฉพาะบุคคลหรือกลุ่มบุคคลใด ๆ
# เงื่อนไขต้องไม่จำกัดการใช้งานของโปรแกรมในรูปแบบใดรูปแบบหนึ่งอันเป็นการเฉพาะ
# เงื่อนไขที่กำหนดจะต้องใช้กับทุกคนที่เกี่ยวข้องกับโปรแกรมนั้น
# สิทธิใด ๆ ของโปรแกรมนั้นจะต้องไม่มีเงื่อนไขที่เฉพาะเจาะจงกับสินค้าหนึ่งสินค้าใด
# เงื่อนไขต้องไม่กำหนดอันเกี่ยวกับข้อจำกัดในการใช้ร่วมกันกับโปรแกรมอื่น เช่นกำหนดให้ต้องใช้โปรแกรมดังกล่าวกับโปรแกรมแบบโอเพนซอร์สเท่านั้น
# ต้องไม่มีข้อกำหนดใด ๆ ในเงื่อนไขที่กำหนดให้ใช้เทคโนโลยีของใครหรือเทคโนโลยีแบบใดเป็นการเฉพาะ
## อ้างอิง

หมวดหมู่:ซอฟต์แวร์เสรี
อินดีโฮม

**อินดีโฮม** (อักษรโรมัน: IndiHome, มาจากคำว่า **บ้านดิจิทัลอินโดนีเซีย**; Indonesia Digital Home) เป็นบริการโทรศัพท์บ้าน, อินเทอร์เน็ต แบะโทรทัศน์โปรโทคอลอินเทอร์เน็ต ซึ่งมีเทลคอมเซลเป็นเจ้าของตั้งแต่กรกฎาคม 2023 ก่อนหน้านี้ อินดีโฮมอยู่ภายใต้เทลคอมอินโดนีเซีย อินดีคอมเปิดตัวในปี 2015 เพื่อมาแทนที่สปีดดี สินค้าบริการของอินดีโฮมยังมีบริการดนตรีพกพาและโฮมออโตเมชั่นควบอยู่ด้วย

อินดีโฮมให้บริการได้กับเฉพาะบ้านเรือนหลังที่มีเครือข่ายไฟเบอร์ออพติกของเทลคอม (Telkom; FTTH) และพื้นที่ที่ยังคงใช้สายทองแดง เทลคอมกล่าวอ้างว่าสินค้าบริการของอินดีโฮมมีคำสั่งซื้อมากถึง 2,000 หน่วยต่อวันในตลอดปี 2015 ข้อมูลจากปี 2015 จำนวนลูกค้าของอินดีโฮมอยู่ที่ 350,000 คนทั่วประเทศ

## สินค้า
บริการชุดอินเทอร์เน็ตของอินดีโฮมประกอบด้วย:
*ซิงเกิลเพลย์ (*Single Play*) คือบริการเชื่อมต่อไฟเบอร์ออพติกกับบริการอินเทอร์เน็ต (*Internet on Fiber*/*High Speed Internet*) โดยมีหรือไม่มีสายดิน
*ดูอัลเพลย์ (*Dual Play*) ให้บริการเชื่อมต่อไฟเบอร์ออพติกกับอินเทอร์เน็ตและบริการโทรศัพท์บ้าน
*ทริพเพิลเพลย์ (*Triple Play*) เป็นบริการเชื่อมต่อไฟเบอร์ออพติกกับอินเทอร์เน็ต โทรศัพท์บ้าน และโทรทัศน์อินเทอร์เน็ตโพรโทคอล อินดีโฮมทีวี

## อ้างอิง

## แหล่งข้อมูลอื่น
*
เปเลซีญู (คอมิกส์)

**เปเลซีญู** () เป็นซีรีส์หนังสือการ์ตูนบราซิลที่สร้างสรรค์โดยเมารีซียู จี โซซา โดยอิงจากนักฟุตบอลที่มีชื่อเสียงอย่างเปเล่ในวัยเด็ก ตัวละครนี้ได้รับการสร้างขึ้นใน ค.ศ. 1976 จากการสนทนาระหว่างเมารีซียูกับเปเล่ เพื่อสร้างตัวละครเพื่อส่งเสริมผู้เล่นให้ดีขึ้นซึ่งในเวลานั้นเพิ่งจะกลายเป็นปรากฏการณ์ของทีมชาติบราซิล และตัวละครดังกล่าวได้รับการแนะนำโดยเปเล่เอง โดยอิงจากความทรงจำในวัยเด็ก

การ์ตูนนี้ได้รับการตีพิมพ์ตั้งแต่เดือนสิงหาคม ค.ศ. 1977 ถึงเดือนธันวาคม ค.ศ. 1986 โดยมีทั้งหมด 66 ฉบับที่เปิดตัว และหลังจากนั้นก็ไม่ได้ใช้ประโยชน์จากตัวละครดังกล่าวอีกต่อไป ยกเว้นในการ์ตูนพิเศษบางเรื่อง ในทางกลับกัน นอกเหนือจากเขาแล้ว ยังมีดาราฟุตบอลอีกหลายรายที่สร้างขึ้นโดยเมารีซียู เช่นเดียวกับเปเลซีญู เช่นเดียวกับเวอร์ชันเด็กอย่าง*ดิเอกิโต* (อิงจากดิเอโก มาราโดนา), โรนัลดู เฟโนเมนู, โรนัลจีญู กาอูชู และ*เนย์มาร์* อนึ่ง เฉพาะในเดือนมิถุนายน ค.ศ. 2012 เท่านั้นที่มีการใช้ตัวละครนี้พร้อมกับการตีพิมพ์การ์ตูนเก่าอีกครั้ง

## ประวัติการตีพิมพ์
ในคริสต์ทศวรรษ 1970 หลังจากการเจรจาที่ยากลำบากหลายครั้งระหว่างเมารีซียู จี โซซา และเปเล่ ในที่สุดก็มีความเข้าใจกัน โดยแนวคิดของผู้สร้าง*[[ทูร์มา ดา โมนิกา]]* คือตัวละครยังเป็นเด็ก ซึ่งตรงกันข้ามกับความปรารถนาของเปเล่ ที่จินตนาการถึงเวอร์ชันผู้ใหญ่ ข้อโต้แย้งของเมารีซียู จี โซซา ได้รับชัยชนะ ซึ่งรวมถึงการยืนยันว่าจะรับประกันความต่อเนื่องของแบรนด์เปเล่หากเกี่ยวข้องกับเด็ก ดังนั้น ในเดือนตุลาคม ค.ศ. 1976 จึงได้เผยแพร่ครั้งแรกผ่านแถบหนังสือพิมพ์ของโฟลเฮ จี เอสเซ. เปาลู ซึ่งแบ่งปันพื้นที่กับ*[[จิมมี ไฟฟ์]]*, *[[บลู (ทูร์มา ดา โมนิกา)|บลู]]* และการ์ตูนเรื่องสั้นอย่าง*[[ลิโอเนลส์คิงดัม]]* ต่อมา ในเดือนสิงหาคม ค.ศ. 1977 นิตยสารของเขาได้เปิดตัวโดยสำนักพิมพ์อาบริล ร่วมกับนิตยสารโมนิกา นับจากนั้นเป็นต้นมา ความสำเร็จไม่ได้จำกัดอยู่เพียงการ์ตูนที่ตีพิมพ์ในบราซิลและประเทศอื่น ๆ เนื่องจากเปเลซีญูได้กลายเป็นตุ๊กตา และได้ประทับตราบนบรรจุภัณฑ์ของผลิตภัณฑ์ที่หลากหลายที่สุด ตั้งแต่อาหาร, สินค้ากีฬา ไปจนถึงของเล่นประเภทต่าง ๆ

## อ้างอิง

## แหล่งข้อมูลอื่น
* 

หมวดหมู่:ตัวละครที่เป็นนักฟุตบอล
หมวดหมู่:ตัวละครชาวบราซิล
ศาสนาพื้นบ้านเชียง

**ศาสนาพื้นบ้านเชียง** () เป็นศาสนาพื้นถิ่นของชาวเชียงส่วนใหญ่ ชาวเชียงเป็นกลุ่มชาติพันธุ์ของเสฉวนในประเทศจีน ซึ่งมีความเกี่ยวพันใกล้ชิดกับชาวจีนฮั่นและชาวทิเบต ศาสนาพื้นบ้านเชียงมีลักษณะเป็นพหุเทวนิยม ประกอบด้วยการเคารพบูชาเทพเจ้าจำนวนมากที่เกี่ยวกับธรรมชาติและกิจกรรมของมนุษย์ ซึ่งรวมถึงเทพเจ้าที่เชื่อว่าเป็นบรรพชนต้นตระกูล ในคติเชียง มีการบูชาหินสีขาวซึ่งเชื่อว่าเต็มเปี่ยมด้วยพลังของเทพเจ้าเมื่อนำไปประกอบพิธี นอกจากนี้ยังมีความเชื่อที่คล้ายกันกับศาสนาพื้นบ้านของชาวจีนอื่น ๆ รวมถึงเทพเจ้า *Mubyasei* ("เจ้าสวรรค์") ซึ่งสัมพันธ์กับแนวคิดของ *[[Tian|เทียน]]* ในศาสนาพื้นบ้านจีน และที่ซึ่งชาวเชียงระบุว่าตรงกันกับเง็กเซียนฮ่องเต้ในคติเต๋า

พิธีกรรมทางศาสนาของเชียงนั้นอยู่ภายใต้การกำกับของนักบวชซึ่งเรียกว่า ตวงกง (*duāngōng*) ซึ่งเป็นชามานที่ได้รับตำแหน่งนี้ผ่านการฝึกกับอาจารย์เป็นเวลาหลายปี ตวงกงถือว่าเป็นผู้กำกับตัดสินเทววิทยาเชียง รวมถึงเป็นผู้จัดพิธีการเปลี่ยนผ่านวัยสำหรับชายที่เข้าสู่วัย 18 ปี พิธีนี้มีชื่อว่า "พิธีนั่งบนยอดเขา" และประกอบด้วยการที่เด็กชายและครอบครัวเดินทางขึ้นไปบนยอดเขาเพื่อบูชายัญแกะหรือวัว และปลูกต้นสนสามต้น

เทศกาลเฉลิมฉลองที่สำคัญสองเทศกาลคือปีใหม่เชียง ซึ่งตรงกับวันที่ 24 ของเดือนหกตามปฏิทินจันทรคติ หรือที่ในปัจจุบันกำหนดตายตัวเป็นวันที่ 1 ตุลาคม ตามปฏิทินเกรกอเรียนอีกเทศกาลคือเทศกาลบูชายัญภูเขา จัดขึ้นในระหว่างเดือนที่สองถึงหกของปฏิทินจันทรคติ สองเทศกาลนี้เป็นการบูชาแด่เทพเจ้าแห่งสวรรค์และเทพเจ้าแห่งภูเขาตามลำดับ

## ดูเพิ่ม
* ศาสนาพื้นบ้านจีน
* ลัทธิชามานจีน
* ลัทธิตงไป
* ลัทธิชามานมอลโกเลีย
* ศาสนาพื้นบ้านทิเบต ("บอน")

## อ้างอิง

หมวดหมู่:ชาวเชียง
หมวดหมู่:มณฑลเสฉวน
หมวดหมู่:ศาสนาในประเทศจีน
เศร์ศาห์ สูรี กา มักพรา

**เศร์ศาห์ สูรี กา มักพรา** () **อนุสรณ์ศพเศร์ศาห์ สูรี** () เป็นมักบะราหรืออนุสรณ์ศพ ตั้งอยู่ในสาสาราม รัฐพิหาร เศร์ศาห์ สูรี ผู้สถาปนาจักรวรรดิสูร์เป็นผู้ดำริให้สร้างอนุสรณ์ศพแก่ตนเอง การก่อสร้างแล้วเสร็จในเดือนสิงหาคม 1545 ตรงกับสมัยปกครองของอิสลามชาห์ สูรี ซึ่งคือสามเดือนหลังเขาเสียชีวิตจากการระเบิดของกำมะถันโดยอุบัติเหตุที่ป้อมปราการในกลินชร

อนุสรณ์ศพตั้งอยู่บนทะเลสาบที่มนุษย์สร้าง และมีสะพานเชื่อมต่อเข้ากับแผ่นดิน ตัวอาคารสร้างด้วยหินทราย เดิมทีประดับด้วยกระเบื้องเคลือบหลากสีสัน อาคารมีแปลนรูปแปดเหลี่ยมและสูงสามชั้น บนยอดเป็นโดม และตามขอบของชั้นสองกับสามมี ''ฉัตรี'' เรียงอยู่ หน้าต่างทรงโค้งจาลีช่วยให้ภายในมีแสงส่องสว่าง ทางเข้ามีเปิดทุกทางยกเว้นทางที่เป็นผนัง *[[qibla|กิบละอ์]]* สำหรับภาวนา ซึ่งมีมิฮ์รอบตั้งอยู่ 

เมื่อสร้างแล้วเสร็จ อนุสรณ์ศพนี้ถือว่าใหญ่ที่สุดในอินเดีย และได้รับการยอมรับว่าเป็นตัวอย่างชิ้นสำคัญของสถาปัตยกรรมอินโด-อิสลาม และหนึ่งในโบราณสถานที่สำคัญของรัฐพิหาร ธรรมเนียมพื้นถิ่นระบุว่า มีร์ มูฮัมมัด อาลีวาล ข่าน (Mir Muhammad Aliwal Khan) เป็นสถาปนิกผู้ออกแบบ

## อ้างอิง

หมวดหมู่:อนุสรณ์ศพในประเทศอินเดีย
หมวดหมู่:สิ่งก่อสร้างในรัฐพิหาร
เอ็ม. เอส. วลิยัตตาน

**มารตตัณฏะ วรรมะ ศังกรัน วลิยัตตาน** (อักษรโรมัน: Marthanda Varma Sankaran Valiathan, เกิด 24 พฤษภาคม 1934) เป็นศัลยแพทย์ทรวงอกและหัวใจชาวอินเดีย อดีตประธานสถาบันวิทยาศาสตร์แห่งชาติและศาสตราจารย์สถาบันวิจัยแห่งชาติของรัฐบาลอินเดีย ผู้รับปัทมภูษาณในปี 2005 จากรัฐบาลอินเดีย, เครื่องราชอัศวิน Ordre des Palmes Académiques จากรัฐบาลฝรั่งเศสในปี 1999 และผู้รับรางวัล ดร.ซามูแอล พี. แอสเพอร์ (Dr. Samuel P. Asper International Award) ของวิทยาลัยแพทยศาสตร์จอนส์ ฮ็อพคินส์ในปี 2009 เขาเป็นที่รู้จักจากการพัฒนาลิ้นหัวใจเทียมจิตรา (Chitra Valve) และการค้นคว้าเกี่ยวกับศาสตร์การแพทย์ทางเลือกอายุรเวท

วลิยัตตานจบการศึกษาแพทยศาสตร์วุฒิ MBBS จากมหาวิทยาลัยเกรละในปี 1956 ศึกษาต่อเป็นศัลยแพทย์ที่มหาวิทยาลัยลิเวอร์พูลในอังกฤษ และได้รับทุนจากราชวิทยาลัยศัลยแพทย์เอดินบะระและอังกฤษในปี 1960 เขาเข้าศึกษาต่อเฉพาะทางเป็นศัลยแพทย์หัวใจที่จอนส์ ฮ็อพคินส์ มหาวิทยาลัยวอชิงตัน และโรงพยาบาลมหาวิทยาลัยจอร์จทาวน์ ในสหรัฐ เขาเป็นแพทย์ต่อยอดภายใต้กำกับของวินเซนต์ ก็อตที่ฮ็อพคินส์ และชาลส์ ฮัฟแนเกลที่จอร์จทาวน์

## อ้างอิง

หมวดหมู่:ศัลยแพทย์ชาวอินเดีย
ชาวอะปะตานี

**อะปะตานี** (อักษรโรมัน: Apatani) หรือ **ตานี** (อักษรโรมัน: Tani) เป็นชนเผ่าที่อาศัยอยู่ในเทือกเขาฌีโร ในอำเภอสุพันสิริล่าง รัฐอรุณาจัลประเทศ ประเทศอินเดีย

ระบบการเก็บเกี่ยวข้าวเปียก (wet rice cultivation system) และระบบเกษตรกรรมของอะปะตานีมีขนาดใหญ่แม้จะไม่มีการใช้สัตว์หรือเครื่องจักรทุ่นแรง เช่นเดียวกับระบบป่าไม้ที่ยั่งยืนของอะปะตานี หุบเขาอันเป็นที่อาศัยของชาวอะปะตานีได้รับการเสนอเป็นแหล่งมรดกโลกเบื้องต้นของยูเนสโก ด้วยวิถีในการอนุรักษ์ธรรมชาติที่ยั่งยืนและยิ่งใหญ่ 

เทศกาลที่สำคัญของอะปะตานีมีสองเทศกาล คือ ดรี (Dree) และ มโยโก (Myoko) โดยในเดือนกรกฎาคมมีเทศกาลดรีซึ่งเป็นเทศกาลเก็บเที่ยว ฉลองโดยการสวดภาวนาเพื่อให้มีผลผลิตมากและความเจริญรุ่งเรืองในมนุษยชาติ ในเทศกาลนี้ยังมีกิจกรรมและนาฏกรรมปากูอีตู, ดามินดา เป็นต้น ส่วนมโยโกเป็นการฉลองความสัมพันธ์ระหว่างหมู่บ้านซึ่งส่งต่อสืบทอดกันมารุ่นสู่รุ่น ฉลองเป็นเวลาเกือบเดือนตั้งแต่กลางเดือนมีนาคมถึงกลางเดือนเมษายน ระหว่างเทศกาลจะมีการนำเอาอาหารและเครื่องดื่มจำนวนมากมาแจกจ่ายโดยหมู่บ้านที่เป็นผู้จัดงาน

## อ้างอิง

## แหล่งข้อมูลอื่น
* von Fürer-Haimendorf, Christopher. (1962) *[https://archive.org/stream/apatanisandtheir032711mbp#page/n7/mode/2up The Apa Tanis and Their Neighbors]*. New York: The Free Press of Glencoe.